 لاهور(ويب ڊيسڪ) ٽڪ ٽاڪ اسٽار حريم شاهه عيدالاضحيٰ کان پوءِ پيپلز پارٽي ۽ ن ليگ جي خلاف انڪشافن جو اعلان ڪري ڇڏيو. اسڪينڊلز جي وڪڙ ۾ رهندڙ حريم شاهه ماضي ۾ جتي حڪمران پارٽي پي ٽي آءِ کي نشانو بڻايو ته اُتي ئي وري ايم ڪيو ايم جي سينيئر اڳواڻ ڊاڪٽر فاروق ستار کي به سوشل ميڊيا تي تماشو بڻايو. سندس چوڻ هو ته اڳيون وارو پاڪستان مسلم ليگ ن ۽ پاڪستان پيپلز پارٽي جو آهي، ٻڪرا عيد کان پوءِ ٻنهي پارٽين جي حوالي سان اهم انڪشاف ڪنديس. حريم شاهه خانگي ٽي وي چينل کي انٽرويو ڏيندي چيو ته منهنجي پسنديده پارٽي پاڪستان تحريڪ انصاف آهي ۽ منهنجون سموريون همدرديون به هن سان گڏ آهن، آئون اميد ڪيان ٿي ته پي ٽي آءِ پنهنجي ڪارڪردگي بهتر بڻائيندي جيئن هو اڳتي لاءِ به اقتدار ۾ اچي.